చైర్మన్ వస్తే జీఎం వెళ్లక్కర్లేదు.. 36 ఏళ్ల సంప్రదాయానికి తెరఅధికారుల ఇళ్లలో పని చేస్తున్న 30 వేల మంది విధుల్లో చేరాలిరైల్వే శాఖ అసాధారణ ఆదేశాలుఉన్నతాధికార్ల ఎగ్జిక్యూటివ్ ప్రయాణం వద్దు: మంత్రిన్యూఢిల్లీ, అక్టోబరు 8: రైల్వే శాఖ సంచలన సంస్కరణలకు శ్రీకారం చుట్టింది. మూడున్నర దశాబ్దాలుగా అమలులో ఉన్న ప్రొటోకాల్ విధానానికి స్వస్థి పలకాలని నిర్ణయించింది. రైల్వే బోర్డు చైర్మన్, సభ్యులు ఆయా జోన్లలో పర్యటనలకు వచ్చినప్పుడు జనరల్ మేనేజర్లు విధిగా వారి వెంట ఉండాలన్న పద్ధతికి ముగింపు పలికింది. 1981లో ఒక సర్క్యులర్ ద్వారా అమల్లోకి వచ్చిన ఈ ప్రొటోకాల్ విధానం ఇకపై అమల్లో ఉండదని ప్రకటించింది. ఈ మేరకు సెప్టెంబరు 28న జారీ చేసిన ఆదేశా ల్లో బోర్డు చైర్మన్, ఇతర సభ్యులు వచ్చినప్పుడు విమానాశ్రయాలు, రైల్వేస్టేషన్లకు జీఎంలు విధిగా హాజరవ్వాలన్న నిబంధనను రద్దు చేస్తున్నట్లు స్పష్టం చేసింది. అలాగే, ఏ అధికారి కూడా బోకేలు, బహుమతులు స్వీకరించరాదని రైల్వే బోర్డు చైర్మన్ అశ్వనీ లోహనీ తెలిపారు. ఇక, రైల్వేల్లో వేళ్లూనుకుని ఉన్న ఆర్డర్లీ వ్యవస్థకు కూడా చరమగీతం పాడాలని రైల్వే శాఖ నిర్ణయించింది.తక్షణం సీనియర్ అధికారులు తమ ఇళ్లలో పనులకు వినియోగించుకుంటున్న రైల్వే సిబ్బందిని రిలీవ్ చేయాలని ఆదేశించింది. ఇప్పటి వరకూ 30 వేల మంది ట్రాక్మెన్... అధికారుల ఇళ్లలో వారి వ్యక్తిగత పనులు చేస్తున్నారని గుర్తించారు. వీరందరూ తక్షణం విధుల్లో చేరాలని కూడా ఆదేశించారు. ఈ ఆదేశాలు జారీ అయిన తర్వాత ఒక నెలలోనే దాదాపు ఏడు వేలమంది తిరిగి విధుల్లో చేరినట్లు అధికార వర్గాలు తెలిపాయి. ఆర్డర్లీలుగా అధికారుల ఇళ్లలో పని చేస్తున్న సిబ్బంది మొత్తం తిరిగి విధుల్లో చేరాల్సిందేనని వారిలో ఎవరికీ మినహాయింపులు ఇచ్చే ప్రశ్నే లేదని రైల్వే మంత్రిత్వ శాఖ స్పష్టం చేసింది. అలాగే, రైల్వే ఉన్నతాధికారులు తమ ప్రయాణ సమయాలలో ఎగ్జిక్యూటీవ్ తరగతుల్లో కాకుండా ఏసీత్రీ టైర్, స్లీపర్ క్లాసుల్లో ప్రయాణించాలని రైల్వే మంత్రి పీయూష్ గోయల్ సూచించారు.
chairman vaste gm vellakkarledu.. 36 ella sampradaayaaniki teraadhikaarula illalo pani chestunna 30 vela mandi vidhullo cheralirailve saakha asaadhaarana aadesaaluunnataadhikaar egjicutive prayaanam vaddu: mantrinyuudilli, aktobaru 8: railve saakha sanchalana samskaranalaku srikaram chuttindi. moodunnara dasaabdaalugaa amalulo unna protocal vidhaanaaniki swasthi palakaalani nirnayinchindi. railve bordu chairman, sabhyulu aayaa jonlalo paryatanalaku vachinappudu janaral maenejarlu vidhigaa vaari venta undaalanna paddhatiki mugimpu palikindi. 1981loo oka sarkyular dwara amalloki vachina ee protocal vidhaanam ikapai amallo undadani prakatinchindi. ee meraku septembaru 28na jaarii chesina aadesaa llo bordu chairman, itara sabhyulu vachinappudu vimaanaasrayaalu, railvestationlaku gmlu vidhigaa haajaravvaalanna nibandhananu raddu chestunnatlu spashtam chesindi. alaage, e adhikari kuudaa bokelu, bahumatulu sweekarincharaadani railve bordu chairman ashwanee lohani telipaaru. ika, railvello vaelluunukuni unna arderley vyavasthaku kuudaa charamageetam paadaalani railve saakha nirnayinchindi.takshanam seanier adhikaarulu tama illalo panulaku viniyoginchukuntunna railve sibbandini releave cheyalani aadesinchindi. ippati varakuu 30 vela mandi trackmen... adhikaarula illalo vaari vyaktigata panulu chestunnarani gurtinchaaru. veerandaruu takshanam vidhullo cheralani kuudaa aadesinchaaru. ee aadesaalu jaarii ayina tarvaata oka nelalone daadaapu edu velamandi tirigi vidhullo cherinatlu adhikara vargaalu telipai. aardarleelugaa adhikaarula illalo pani chestunna sibbandi mottam tirigi vidhullo cheralsindenani vaarilo evariki minahaayimpulu iche prasne ledani railve mantritva saakha spashtam chesindi. alaage, railve unnataadhikaarulu tama prayaana samayaalalo egjicutive taragatullo kakunda esitri tire, sleeper classllo prayaaninchaalani railve mantri piyush goyal suuchimchaaru.